**Cât costă Doamne o minune?**

*M.Camelia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât costă Doamne azi păcatul,

de-mi rătăcești în vis gândirea?!

De ce mă pedepsești cu iadul;

de ce-i așa scumpă iubirea?

Cât costă Doamne două clipe

senine,sincere,sublime,

de-mi ceri la schimb atâta plată,

de-mi vrei și sufletul din mine?

Cât costă astăzi o coroană

de fericire pentru om,

de tot plătesc cu suferință?!

sunt totuși Doamne...muritor...

Cât costă ochii de femeie,

cât cost-acest miracol dulce?

Cât costă Doamne o minune,

ca să mă dai jos de pe cruce?